EkBass/fiwiki-20250220-pages-articles huggingface dataset:
Roman Vališin

Roman Galjaskarovitš Vališin (; 13. joulukuuta 1937 – 1979) oli yksi toisen maailmansodan jälkeisen kauden merkittävimmistä udmurttilaisista kirjailijoista. Roman Vališin syntyi talonpojan perheeseen Baškortostanin Kaltasyn piirin Verhni Tyhtemin kylässä. Opettajaopistosta valmistuttuaan hän opiskeli Udmurtian pedagogisen instituutin kielen ja kirjallisuuden tiedekunnassa. Hän työskenteli maaseudulla opettajana ja piirilehden toimittajana sekä myöhemmin Iževskissä Sovetskoi Udmurtija ja Molot -lehtien toimituksissa. Neuvostoliiton kirjailijaliiton jäseneksi hänen hyväksyttiin vuonna 1975. Vališinin ensimmäinen kertomus ilmestyi vuonna 1958. Ensimmäinen kertomuskokoelma julkaistiin vuonna 1966. Kirjailijan tärkein teos on pienoisromaani Töl gureź (”Tuulten vuori”, 1978), josta hänelle myönnettiin postuumisti Udmurtian valtionpalkinto vuonna 1980. Kirjailija kuoli sydänkohtaukseen vain 42-vuotiaana. ==Suomennettu teos== * Lyijynsirpale. Teoksessa Murskautuneet tähdet: udmurtialaisia novelleja. Toimittanut ja suomentanut Esa-Jussi Salminen. Kemi: Atrain & Nord, 2020. ==Lähteet== Luokka:Udmurtinkieliset kirjailijat Luokka:Vuonna 1937 syntyneet Luokka:Vuonna 1979 kuolleet
Viljo Salmi

Viljo Eerikki Salmi (14. helmikuuta 1903 Köyliö – 12. tammikuuta 1996 Rauma) oli suomalainen toimittaja, rehtori ja kirjailija. Salmi oli koulutukseltaan yhteiskuntatieteiden maisteri. Hän oli suorittanut myös sanomalehtitutkinnon. == Teoksia == * Vaalitavat. WSOY 1934 * Tulilinjojen ihme : todellisuuskuvaus Summan-Viipurin rintamalta : mukanaolleen rintamasotamiehen omakohtaisia kokemuksia. WSOY 1940, 2. - 3. painos 1940 * Rajajoelle : todellisuuskuvaus Laatokan luoteispuolen ja Kannaksen taisteluista kesällä 1941. WSOY 1941 * Valontuike : Rauman kansalaisopiston 30-vuotisjulkaisu v. 1946. Rauman kansalaisopisto 1946 * Rauman kansalaisopiston 50-vuotistaival. Rauman kansalaisopisto 1966 * Tienviittoja : Ihmistuntemusta : Elämäntaitoa. Tekijä, Rauma 1970 * Kadonnut päiväpulkka : satakuntalaisaiheinen torppariromaani, kuvat kirjoittajan lino-töitä. Tekijä, Rauma 1977 * Rauman kansalaisopiston opistolaisyhdistys 50-vuotias. Rauma 1972 * Rauman kansalaisopiston opistolaisyhdistys 60-vuotias, tekijät Viljo Salmi ja Hannu Kuismin. Rauman kansalaisopisto 1982 == Lähteet == * Suomen kirjailijat -tietokanta ===Viitteet=== Luokka:Suomalaiset opettajat Luokka:Suomalaiset kirjailijat Luokka:Suomalaiset toimittajat Luokka:Vuonna 1903 syntyneet Luokka:Vuonna 1996 kuolleet
Flor Vasiljev

Flor Ivanovitš Vasiljev (; 19. helmikuuta 1934 – 1978) oli toisen maailmansodan jälkeisen kauden tunnetuin udmurttilainen runoilija. Flor Vasiljev syntyi opettajan perheeseen Udmurtian Jarskin piirin Berdyšin kylässä. Vuodesta 1949 lähtien hän opiskeli Glazovin opettajaopistossa ja vuodesta 1953 pedagogisessa instituutissa. Valmistumisen jälkeen hän työskenteli Komsomolin Glazovin kaupunkikomitean sihteerinä sekä paikallislehden ja myöhemmin Komsomolets Udmurtii ja Sovetskoi Udmurtija -lehtien toimittajana. Viimeisinä vuosinaan Vasiljev toimi Molot- kirjallisuuslehden toimittajana ja Udmurtian kirjailijaliiton puheenjohtajana. Hänet valittiin myös tasavallan korkeimman neuvoston jäseneksi. Vasiljev alkoi kirjoittaa runoja jo opiskeluaikanaan. Ensimmäinen runokokoelma ilmestyi vuonna 1960. Runoilijan elinaikana häneltä julkaistiin seitsemän udmurtinkielistä ja viisi venäjänkielistä kokoelmaa. Vuonna 1978 hänelle myönnettiin postuumisti Udmurtian tasavallan valtionpalkinto. ==Lähteet== Luokka:Udmurtinkieliset kirjailijat Luokka:Vuonna 1934 syntyneet Luokka:Vuonna 1978 kuolleet
Grafite

Edinaldo Batista Libano eli Grafite (s. 2. huhtikuuta 1979 Campo Limpo Paulista, São Paulo, Brasilia) on brasilialainen jalkapalloilija. Hän edustaa Santa Cruzin joukkuetta. Hän on pelipaikaltaan hyökkääjä. == Ura == Grafite edusti useita seuroja ennen siirtymistään Saksaan vuonna 2007. Wolfsburgiin hän siirtyi ranskalaisesta Le Mansista 8 miljoonan euron siirtosummalla.GrafiteSky Sports. Viitattu 11.10.2009. Kaudella 2008–2009, kun Wolfsburg voitti historiansa ensimmäisen pääsarjamestaruuden, Grafite voitti maalikuninkuuden 28 maalillaan. Yhdessä Edin Džekon kanssa, he muodostivat Bundesliigan historian tehokkaimman hyökkäysparin yhteismaalimäärällään 54. Wolfsburg pelasi ensimmäisen Mestarien liiga ottelun 15. syyskuuta 2009 venäläistä TsSKA Moskovaa vastaan. Ottelu päättyi saksalaisten 3–1-voittoon ja Grafite laukoi joukkueensa kaikki maalit tehden hattutempun.Grafite hat-trick sinks CSKAESPN. Viitattu 11.10.2009. == Lähteet == == Aiheesta muualla == * Grafiten esittely Wolfsburgin kotisivustolla Luokka:Brasilialaiset jalkapalloilijat Luokka:Vuonna 1979 syntyneet Luokka:Elävät henkilöt
Yliholhooja

Yliholhooja (ruots. överförmyndare) on ruotsalainen virkamies, joka valvoo että holhoojat, uskotut miehet ja asianhoitajat suorittavat heille säädetyt tehtävät. Ruotsin jokaisessa kunnassa on oltava yliholhooja tai yliholhouslautakunta. Suurissa kunnissa yliholhoojan käytössä on oma kanslia ja sen virkamiehet. Kunkin läänin lääninhallitus valvoo alueensa yliholhoojia, tekee tarkastuksia ja tutkii heihin kohdistuvat valitukset. Järjestelmä on luotu estämään oikeudenmenetyksien kohdistumista henkilöihin, jotka eivät kykene hoitamaan omaisuuttaan, käyttämään puhevaltaansa tai ottamaan haltuunsa oikeuksiaan. Yliholhoojan tehtävänä on valvoa henkilön omaisuuden käyttöä hänen hyödykseen, omaisuuden tuoton varmistamista ja sijoitusten turvallisuutta. Yliholhoojan valitsee kunnanvaltuusto ja toimintaa säätelee vanhempainkaari. Yliholhoojan päätöksiin voi hakea muutosta käräjäoikeudesta. ==Lähteet== * https://web.archive.org/web/20110315073052/http://www.lst.se/lst/su/yliholhooja.htm Luokka:Ruotsin hallinto
Lämmityspotentiaali

Lämmityspotentiaali (engl. Global Warming Potential, GWP) on sen mitta, kuinka paljon lämpöenergiaa kasvihuonekaasu vangitsee ilmakehään tietyksi ajanjaksoksi suhteessa hiilidioksidiin (CO2). Se kertoo, kuinka paljon massayksikkö kyseistä kaasua sitoo lämpöä suhteessa massayksikköön hiilidioksidia ja se ilmaistaan suhdelukuna siten että hiilidioksidin lämmityspotentiaali on 1. Lämmityspotentiaali lasketaan tietyn ajanjakson yli, yleensä 20, 100 tai 500 vuoden ajalle. Käytettävä ajanjakson pituus voi vaikuttaa suuresti hiilidioksidiekvivalentin arvoon. Hallitustenvälisen ilmastonmuutospaneelin (IPCC) viidennessä arviointikertomuksessa metaanin viipymä ilmakehässä on 12,4 vuotta. Palauteketjut huomioiden sen lämmityspotentiaali päästöjen seurauksena on 20 vuoden ajanjaksolla 86 ja 100 vuoden ajanjaksolla 34. Kun ajanjakso kasvaa 20 vuodesta 100 vuoteen, metaanin GWP laskee siis noin kertoimella 2,5.Myhre, G., D. Shindell, F.-M. Bréon, W. Collins, J. Fuglestvedt, J. Huang, D. Koch, J.-F. Lamarque, D. Lee, B. Mendoza, T. Nakajima, A. Robock, G. Stephens, T. Takemura ja H. Zhang (2013): Anthropogenic and Natural Radiative Forcing. Teoksessa: Climate Change 2013: The Physical Science Basis. Contribution of Working Group I to the Fifth Assessment Report of the Intergovernmental Panel on Climate Change [Stocker, T.F., D. Qin, G.-K. Plattner, M. Tignor, S.K. Allen, J. Boschung, A. Nauels, Y. Xia, V. Bex ja P.M. Midgley (toim.)]. Teoksen verkkoversio. Cambridge University Press, Cambridge, Yhdistynyt kuningaskunta ja New York, NY, Yhdysvallat.. Lämmityspotentiaali riippuu seuraavista tekijöistä: * tietyn kaasun kyky absorboida infrapunasäteilyä * kaasun absorptiospektrin spektrihuippujen paikat * kaasun viipymä ilmakehässä Jos lämmityspotentiaali on korkea, usein myös kaasun kyky absorboida infrapunasäteilyä on korkea tai kaasun viipymä ilmakehässä on pitkä. GWP:n riippuvuus absorptiospektristä on monimutkaisempi. Vaikka kaasu absorboisi säteilyä tehokkaasti tietyllä aallonpituudella, tämä ei välttämättä vaikuta sen GWP:hen, jos ilmakehä jo absorboi suurimman osan saman aallopituuden säteilystä. Kaasulla on suurin lämmitysvaikutus, jos se absorboi lämpöenergiaa sellaisessa "aallonpituusikkunassa", jossa ilmakehä on jokseenkin läpinäkyvä. GWP voidaan määrittää aallonpituusriippuvassa muodossa ja esittää kuvaajana. Koska kasvihuonekaasun lämmityspotentiaali riippuu suoraan sen infrapunaspektristä, voidaan kasvihuonekaasujen tutkimuksessa usein hyödyntää infrapunaspektroskopiaa tutkittaessa ihmisen toiminnan vaikutusta ilmaston lämpenemiseen. Kioton pöytäkirja asettaa rajoituksia aineille, joiden pitoisuudet joko kasvavat nopeasti Maan ilmakehässä tai joiden lämmityspotentiaali on suuri. == Muutamien aineiden GWP-arvoja == Aine Elinaika ilmakehässä (vuosia) GWP-arvo CO2 Poistuu sateiden mukana tai fotosynteesissä 1,0 CH4 12,4 a 84–86 (20 vuoden ajalta), 28–34 (100 vuoden ajalta) N2O 121,0 a 264–268 (20 vuoden ajalta), 265–298 (100 vuoden ajalta) CF2Cl2 102 a 8500 CFCl3 50 a 4000 C2F6 10 000 a 12 500 CF3CH2F eli R134a 14 a 1200 CF3CHF2 36 a 3200 ==Lähteet== Luokka:Ilmastonmuutos Luokka:Kasvihuonekaasut
Gennadi Krasilnikov

Gennadi Dmitrijevitš Krasilnikov (; 7. kesäkuuta 1928 – 1975) oli toisen maailmansodan jälkeisen ajan merkittävin udmurttilainen kirjailija. Gennadi Krasilnikov syntyi talonpojan perheeseen Alnašin kylässä Udmurtiassa. Keskikoulun jälkeen hän työskenteli paikallislehden ja Sovetskoi Udmurtija -sanomalehden toimittajana. Vuosina 1952–1957 hän opiskeli Maksim Gorkille nimetyssä kirjallisuusinstituutissa Moskovassa. Tuotannossaan Krasilnikov kuvaa maaseudun pienen ihmisen sisäisiä konflikteja. Hänen tärkeimmät teoksensa ovat pienoisromaanit Vuž jurt (”Vanha talo”, 1956), Tonen kyĺiśko (”Sinun luoksesi”, 1960), romaanit Tölśaśka (”Tuulikukka”, 1965), Arlen kutskonez (”Vuoden alku”, 1965) ja kertomuskokoelma Koškiśez med koškoz (”Joka menee, menköön vain”, 1971). Tekijän itsensä venäjäntäminä niitä julkaistiin Neuvostoliitossa suurina painoksina. Krasilnikov työskenteli pitkään Udmurtian kirjailijaliiton puheenjohtajana. Hän toimi myös Venäjän federaation korkeimman neuvoston kansanedustajana ja Udmurtian korkeimman neuvoston puheenjohtajana. ==Suomennettu teos== * Oksana. Teoksessa Murskautuneet tähdet: udmurtialaisia novelleja. Toimittanut ja suomentanut Esa-Jussi Salminen. Kemi: Atrain & Nord, 2020. ==Lähteet== ==Aiheesta muualla== * Gennadi Krasilnikov Udmurtian valtionyliopiston sivustolla Luokka:Udmurtinkieliset kirjailijat Luokka:Vuonna 1928 syntyneet Luokka:Vuonna 1975 kuolleet
Nikolai Baiterjakov

Nikolai Semjonovitš Baiterjakov (; 9. elokuuta 1923 – 1. huhtikuuta 1997) oli udmurttilainen runoilija. Nikolai Baiterjakov syntyi talonpojan perheeseen Varzi-Jatšin kylässä Udmurtiassa. Hän opiskeli Možgan opettajaopistossa, työskenteli kolhoosissa ja rautatien rakennustyömaalla sekä osallistui toiseen maailmansotaan. Vuosina 1947–1964 hän toimi puoluevirkailijana, suoritti Iževskin puoluekoulun ja Neuvostoliiton kirjailijaliiton kurssit Moskovassa. Kirjailijaliiton jäseneksi hänet hyväksyttiin vuonna 1958. Baiterjakovin ensimmäiset teokset ilmestyivät vuosina 1939–1940. Ensimmäinen runokokoelma julkaistiin vuonna 1953. Kirjailijan pääteoksia ovat runoelmat Soldatjos ke koško (”Sotilaat palaavat”) ja Eš-Terek. Vuonna 1986 hänelle myönnettiin Udmurtian kansanrunoilijan arvonimi. ==Lähteet== ==Aiheesta muualla== * Kratkaja literaturnaja entsiklopedija: Nikolai Baiterjakov Luokka:Udmurtinkieliset kirjailijat Luokka:Vuonna 1923 syntyneet Luokka:Vuonna 1997 kuolleet
Vitali Atjušov

Vitali Georgijevitš Atjušov (; s. 4. heinäkuuta 1979 Perm, Venäjän SFNT, Neuvostoliitto) on venäläinen jääkiekkoilija. Pelipaikaltaan Atjušov on puolustaja. Hän edustaa venäläistä KHL-seura HK Neftehimik Nižnekamskia. Ottawa Senators varasi Atjušovin NHL:ään vuoden 2002 varaustilaisuudessa yhdeksännellä kierroksella varausnumerolla 276. Vitali Atjušov on edustanut pääsarjatasolla Krylja Sovetovia (1996–1999), Molot-Prikamje Permia (1999–2002), Ak Bars Kazania (2002–2003), Metallurg Magnitogorskia (2003–2011) ja Salavat Julajev Ufaa (2011–). Atjušov on jääkiekon maailmanmestari Venäjän maajoukkueesta vuoden 2009 MM-kisoista. ==Saavutukset== * Venäjän mestaruus 2007 * Jääkiekon maailmanmestaruus 2009 * Jääkiekon maailmanmestuuskilpailuiden hopeaa 2010 * Jääkiekon maailmanmestuuskilpailuiden pronssia 2007 * Euroopan seurajoukkueiden mestaruus 2008 * ECC 2008 -turnauksen paras puolustaja, arvokkain pelaaja ==Tilastot== 1996–97 Krylja Sovetov Moskova RSL 7 0 0 0 4 1998–99 Krylja Sovetov Moskova RSL 17 1 0 1 20 1999–00 Molot-Prikamje Perm RSL 38 4 0 4 50 3 0 0 0 12 2000–01 Molot-Prikamje Perm RSL 43 3 10 13 30 2001–02 Molot-Prikamje Perm RSL 51 4 7 11 64 2002–03 Ak Bars Kazan RSL 33 0 9 9 12 2 0 0 0 0 2003–04 Metallurg Magnitogorsk RSL 56 5 9 14 26 14 2 3 5 6 2004–05 Metallurg Magnitogorsk RSL 58 6 18 24 42 5 2 0 2 0 2005–06 Metallurg Magnitogorsk RSL 51 7 13 20 64 11 2 0 2 4 MM 7 0 2 2 10 2006–07 Metallurg Magnitogorsk RSL 54 7 20 27 46 15 3 9 12 10 MM 9 0 3 3 4 2007–08 Metallurg Magnitogorsk RSL 56 10 32 42 32 10 1 4 5 2 2008–09 Metallurg Magnitogorsk KHL 55 8 28 36 34 12 1 6 7 8 MM 9 2 5 7 0 2009–10 Metallurg Magnitogorsk KHL 49 5 18 23 45 10 1 2 3 6 MM 9 0 4 4 8 2010–11 Metallurg Magnitogorsk KHL 46 6 13 19 36 20 0 7 7 16 MM 9 1 2 3 4 2011–12 Salavat Julajev Ufa KHL 49 4 14 18 26 6 0 3 3 4 2012–13 Salavat Julajev Ufa KHL 40 0 13 13 20 14 1 3 4 0 2013–14 Atlant KHL 40 0 7 7 18 – – – – – 2014–15 Traktor Tšeljabinsk KHL 53 1 8 9 26 6 0 1 1 4 2015–16 Amur Habarovsk KHL 59 0 6 6 44 – – – – – 2016–17 Amur Habarovsk KHL 46 3 4 7 39 – – – – – 2017–18 Amur Habarovsk KHL 47 4 12 16 22 3 0 1 1 2 2018–19 Amur Habarovsk KHL 44 2 10 12 28 – – – – – 2019–20 Neftehimik Nižnekamsk KHL 45 2 3 5 16 4 0 0 0 2 KHL yhteensä 573 35 135 170 354 75 3 23 26 42 RSL yhteensä 464 47 118 165 390 60 10 16 26 34 ==Lähteet== * * * Luokka:Venäläiset jääkiekkoilijat Luokka:Venäläiset jääkiekkovalmentajat Luokka:Jääkiekon maailmanmestarit Luokka:Ottawa Senatorsin varaamat pelaajat Luokka:Vuonna 1979 syntyneet Luokka:Elävät henkilöt
The Main Event – Live

The Main Event - Live on Frank Sinatran livealbumi vuonna 1974 järjestetystä paluukonsertista New Yorkin Madison Square Gardenissa. ==Kappaleet== #"It Was a Very Good Year"/"All the Way"/"My Kind of Town" – 3:12 (Howard Cosell esittelee Sinatran tämän kävellessä estradille yleisön läpi) #"The Lady Is a Tramp" – 3:02 #"I Get a Kick Out of You" – 4:37 #"Let Me Try Again" – 3:26 #"Autumn in New York" – 2:45 #"I've Got You Under My Skin" – 4:44 #"Bad, Bad Leroy Brown" – 2:49 #"Angel Eyes" – 8:32 #"You Are the Sunshine of My Life" – 2:49 #"The House I Live In" – 6:41 #"My Kind of Town" – 3:01 #"My Way" – 4:57 Luokka:Vuoden 1974 konserttitallenteet Luokka:Frank Sinatran albumit
Rantakylä (Kiuruvesi)

Rantakylä on kylä Kiuruveden kaupungin keskustan pohjoispuolella Kiuruveden rannalla. Rantakylä alkaa taajamasta Iisalmeen johtavan valtatie 27:n risteyksestä ja jatkuu Savirantaan saakka. Alue on valtatien halkoma. Nykyisen Rantakylän rakentaminen alkoi 1940-luvulla Korkeakankaan lehmihaan maisemiin, Kiuruveden ja sen pohjoispuolisen mäen rinteeseen. Rantakylästä on kasvanut tiivis taaja-asutusalue. Kylän ja Kiuruveden keskustan välillä kulkee valaistu kevyenliikenteen väylä. Alueen taloista vanhimpia ovat Hingunniemi ja Hankaniemi. Vanhasta rakennuskannasta Hankaniemi on suojeltu rakennus (SR) ja luokitelu maakunnallisesti arvokkaaksi rakennukseksi. Paikallisesti rakennustaiteellisesti tai historiallisesti arvokaaksi on arvioitu Hingunniemen tila, jossa toimii Kiuruveden ammatillisen oppilaitoksen maatalousopetuksen osasto, on yksi kaupungin vetovoimatekijöitä maneeseineen ja hevostalleineen. Myös Lehtokaarre ja Saviranta on luokiteltu Hingunniemen tavoin rakennusperinnöltään paikallisesti arvokkaaksi ja tasoltaan SR-1:n rakennussuojelukohteeksi. ==Lähteet== Luokka:Kiuruveden kylät
Rose Wilder Lane

Rose Wilder Lane (1886–1968) oli yhdysvaltalainen kirjailija. Hän oli Laura Ingalls Wilderin ja Almanzo Wilderin ainoa aikuiseksi elänyt lapsi. == Lapsuus == Rosen syntymä on hänen äitinsä kirjan Neljä ensimmäistä vuotta keskeinen tapahtuma. Huonosti onnistuneen sadon jälkeen Wilderit muuttivat Minnesotaan Spring Valleyn kaupunkiin. Rose Wilder asui opiskeluaikana tätinsä Eliza Jane Wilderin luona ja sai tältä feministisiä vaikutteita. Rose Wilder ryhtyi Kaliforniaan muutettuaan kiinteistövälittäjäksi ja oli Kalifornian ensimmäinen nainen kiinteistövälittäjänä. Paremmin Wilder Lane tunnettiin kirjailijana ja libertaarisen suunnan perustajana ja republikaanipoliitikkona kuin kiinteistövälittäjänä. Rose Wilder avioitui Glaire Gillitte Lanen kanssa. Kesällä 1910 heille syntyi poika, joka kuitenkin kuoli pian syntymänsä jälkeen. Rose Wilder Lane ja Glaire Gillitte Lane erosivat vuonna 1918. Rose piti kuitenkin miehensä sukunimen. Eräs tutkija on arvellut Wilder Lanen olleen eron jälkeen vielä kahdesti naimisissa, mutta väitettä ei pystytä todistamaan. Wilder Lane oli libertaarisen liikkeen perustaja yhdessä Ayn Randin ja Isabel Patersonin kanssa. Hän jätti perinnöksi saamansa Pieni talo -sarjan oikeudet republikaanipoliitikko Roger Lea MacBridelle. == Tuotanto == Wilder Lane julkaisi lukuisia kirjoituksia, ja hän oli aikanaan menestyskirjailija, joskin kirjat ovat jääneet unohduksiin. Hän oli myös Laura Ingalls Wilderin kirjojen takana, sillä hän innoitti äitinsä kirjoittamaan kirjoja ja vähintään auttoi tätä niiden kirjoittamisessa. Wilder Lanen kirjoja: *Let the hurricane roar *Free land *Old home town *Young pioneers == Lähteet == Luokka:Yhdysvaltalaiset kirjailijat Luokka:Vuonna 1886 syntyneet Luokka:Vuonna 1968 kuolleet Luokka:Laura Ingalls Wilder
Raptori Moe!

Raptori Moe! (VHS- ja DVD-julkaisuissa nimellä Raptori Moe! - disvertikaalinen livevideo) on suomalainen Hannu Peltomaan ohjaama vuonna 1990 valmistunut musiikkidokumenttielokuva. ==Taustaa elokuvalle== Hyvinkääläislähtöinen rap- yhtye Raptori teki vuoden 1990 aikana suuren menestyksen radioasemilla, tanssilavoilla ja albumilla. Kesällä 1990 julkaistu debyyttialbumi Moe! ylitti nopeasti 50 000 myydyn kappaleen eli platinalevyn rajan. Elokuvaa varten tehtiin ensin musiikkivideo keväällä 1990, jonka jälkeen rakennettiin jatkoksi konserttikollaasi, joka sisälsi kaikki albumin kappaleet, lavashowta, yleisön reaktioita ja osallistumista sekä kuvaa yhtyeen jäsenten keikkamatkoilta. Elokuvaa varten kuvaa kuvattiin yhtyeen keikoilta ympäri Suomea lavoilla, diskoissa ja ravintoloissa. Studiokuvaukset tehtiin Nokian vanhalla kaapelitehtaalla. Elokuva sai ensiesityksensä Helsingin elokuvateatteri Illusionissa 6. joulukuuta 1990, joka kuitenkin jäi katsojaluvuiltaan vaisuksi. Elokuva julkaistiin myös VHS-julkaisuna, joka menestyi huomattavasti paremmin, ja tämän myötä ohjaaja Peltomaa teki yhtyeestä vuonna 1991 jatkoelokuvan Ajopuutaheinää, joka julkaistiin suoraan VHS-kasetille. ==Paikkakunnat== Lauluesitykset on koostettu eri paikkakunnilla kuvatuista konserttitaltioinneista, jotka kuvattiin kesä-syyskuussa 1990. Konserttipaikkakunnat: Helsinki, Kuopio, Kajaani, Loviisa, Espoo, Lappeenranta, Savonlinna, Mäntsälä, Suonenjoki, Hämeenlinna ==Kappaleet== ===Musiikkivideot=== * Raptori (musiikkivideo) * Minä ja ryhmä (musiikkivideo) ===Livetaltioinnit=== * Oi beibi * Rane * Esko A. * Debi Gibson * Jutka ja Kunkka * Rattijuoppo * Tuhansien Sulojen maa * Olviräppi * Armeija * Oi beibi ("Auringonpimennysversio") ==Julkaisut== VHS-julkaisu sisältää myös paperilehtisen, jossa on tietoa yhtyeen historiasta. Elokuva julkaistiin DVD- formaatissa vuonna 2010, joka sisältää myös vuonna 1991 valmistuneen elokuvan Ajopuutaheinää. ==Lähteet== ==Aiheesta muualla== * Discogs.com: Raptori – Moe! Disvertikaalinen Livevideo Luokka:Raptori Luokka:Vuoden 1990 suomalaiset elokuvat Luokka:Suomalaiset lyhytelokuvat Luokka:Konserttielokuvat Luokka:Musiikki-VHS:t
Hawkins-luokka (risteilijä)

Hawkins-luokka oli Britannian kuninkaallisen laivaston viiden raskaan risteilijän muodostama sotalaivaluokka. == Suunnittelu == Amiraliteetti aloitti uuden risteilijäluokan suunnittelun vuonna 1915 poistamaan Saksan keisarikunnan laivaston aseistettujen saarronmurtajien ja kaappareiden valtameriliikenteelle aiheuttamaa uhkaa. Tämä oli seurausta saksalaisten risteilijöiden jahtaamiseen tarvittujen risteilijöiden hajaantumisesta maailmanmerille elokuusta joulukuuhun 1914 ja samanaikaisesti ei ollut vastaavia aluksia käytettävissä joukkojenkuljetussaattueiden suojaamiseen. Kesäkuussa 1915 Amiraliteetti pyysi suunnitteluvirastolta parannetun Birmingham-luokan piirustuksia. Aluksilla tuli olla mainittua luokkaa raskaampi aseistus, suurempi nopeus ja pidempi toiminta-aika. Suunnitteluvirasto esitti 9 000 tonnin runkoa erilaisilla aseistusvaihtoehdoilla. Vaihtoehtoina olivat kahdeksasta kuuteentoista kappaletta kuuden tuuman tykkejä tai seka-aseistus kaksi 9,2 tuumaa ja kahdeksan 6 tuuman tykkiä. Mutta esityksestä huolimatta alukset aseistettiin 7,5 tuuman tykeillä, joiden ampumatarvike painoi 200 naulaa. == Alukset == Hawkins-luokan risteilijätGardiner, Robert 1906-1921 s. 63 Nimi Telakka Kölinlasku Vesille Valmis Kohtalo HMS Effingham Portsmouthin telakka 2. huhtikuuta 1917 8. kesäkuuta 1921 heinäkuu 1925 tuhoutunut karille ajossa 18. toukokuuta 1940 HMS Frobisher Devonportin telakka 2. elokuuta 1916 20. maaliskuuta 1920 syyskuu 1924 myyty romutettavaksi maaliskuussa 1949 HMS Hawkins Chathamin telakka 3. kesäkuuta 1916 1. lokakuuta 1917 heinäkuu 1919 myyty romutettavaksi elokuussa 1947 HMS Raleigh William Beardmore and Company 4. lokakuuta 1916 28. elokuuta 1919 heinäkuu 1921 haaksirikkoutunut 8. elokuuta 1922 HMS Cavendish Harland and Wolff 29. kesäkuuta 1916 17. tammikuuta 1918 lokakuu 1918 muutettu kesäkuussa 1918 lentotukialus HMS Vindictiveksi ==Lähteet== * * === Viitteet === *
Igor Mirnov

Igor Sergejevitš Mirnov (, s. 15. syyskuuta 1984 Tšita, Venäjän SFNT, Neuvostoliitto) venäläinen jääkiekkoilija. Hän edustaa KHL-seura Salavat Julajev Ufaa. Mirnov aloitti uransa vuonna 2001 Dynamo Moskovassa, jossa hän nousi huipulle yhdessä joukkuetoverinsa Aleksandr Ovetškinin kanssa. Ottawa Senators varasi hänet NHL:ään vuoden 2003 varaustilaisuudessa, toisella kierroksella, numerolla 67. Varsinainen läpimurtokausi Mirnoville oli 2006–2007, jolloin hän saavutti 45 pistettä (21+24) 49 ottelussa. Kesken kauden 2007–2008 hän siirtyi Metallurg Magnitogorskiin, jossa pelasi seuraavankin kauden. Kaudella 2009–2010 Mirnov pelasi Atlantissa, MVD:ssä ja Sibir Novosibirskissa. Seuraavalla kaudella hän jatkoi Sibir Novosibirskissa ja kaudeksi 2011–2012 hän siirtyi Salavat Julajev Ufaan. ==Lähteet== * * * Luokka:Venäläiset jääkiekkoilijat Luokka:Ottawa Senatorsin varaamat pelaajat Luokka:Vuonna 1984 syntyneet Luokka:Elävät henkilöt
Noutajat.net

Noutajat.net oli suomalainen Yle TV1:llä vuosina 2000–2001 esitetty tietokilpailu. Ohjelmaa esitettiin vuonna 2000 ja alkuvuodesta 2001 torstaisin (kevätkaudella 2000 jaksot uusittiin perjantaisin) ja maaliskuusta 2001 alkaen lauantaisin. Viimeinen jakso esitettiin kesäkuussa 2001. Ohjelman juontajana toimi Mari Kakko. Noutajat.net-ohjelmassa kilpailutehtäviin ja -kysymyksiin etsittiin vastaukset internetistä. Noutajat.net-jaksossa oli neljä kilpailijaa. Ohjelmaan päässeet saivat palkkioksi ISDN-liittymän ja internet- yhteyspaketin. Yhdellä loppukilpailuun päässeellä kilpailijalla oli mahdollisuus voittaa kotitietokone. ==Katso myös== * Luettelo suomalaisista visailuohjelmista Luokka:Visailuohjelmat
The Colbert Report

The Colbert Report on amerikkalainen Peabody- ja Emmy-palkittu satiirinen televisiosarja, jota esitettiin Yhdysvalloissa vuosina 2005–2014 Comedy Central -kanavalla maanantaista torstaihin sen ns. emosarjan The Daily Show'n jälkeen. Ohjelmaa juonsi Stephen Colbert. The Colbert Report on parodia Yhdysvalloissa suosituista henkilövetoisista ajankohtaisohjelmista, joiden sisältö rakentuu juontajan persoonalle ja tämän esittämille mielipiteille. Tunnetuin esimerkki näistä ohjelmista on Fox News -kanavan O'Reilly Factor.The News Is Funny, as a Correspondent Gets His Own Show New York TimesBill O'Reilly's baroque period The New YorkerStephen Colbert interview The A.V. ClubThe truthiness hurts Salon.com Ohjelmassa Colbertin juontajapersoonan näkemykset ovat erittäin konservatiivisia. Hän kritisoi mm. liberaalia maahanmuuttopolitiikkaa, homoavioliittoja sekä ylistää vapaita markkinoita. Ohjelmassaan Colbert on esitellyt englannin uudissanan truthiness, joka tarkoittaa ominaisuutta, jonka perusteella henkilö voi päätellä asian totuudenmukaisuuden intuitiivisesti välittämättä todellisuudesta tai faktoista. Sanaa on myöhemmin käytetty yhdysvaltalaisessa mediassa useaan otteeseen, ja American Dialect Society valitsi sen vuoden 2005 sanaksi. Heinäkuussa 2006 Colbert esitteli ohjelmassaan uudissanan "wikiality", joka tarkoittaa totuuden päättämistä konsensuksen perusteella faktojen sijaan. Colbert ylisti Internet-tietosanakirja Wikipediaa, jossa hänen mukaansa faktat eivät häiritse kaikille sopivan totuuden muodostumista. Wikipedia, jota käyttäjät voivat vapaasti muokata, oli hänen mukaansa omaksunut "truthiness"-filosofian. Colbert kehotti katsojiaan menemään tietosanakirjan englanninkielisen version norsuja käsitelleeseen artikkeliin ja lisäämään sinne väärän tiedon norsujen määrän moninkertaistumisesta. Seurauksena lukuisia Wikipedian norsuja käsitelleitä artikkeleita jouduttiin suojaamaan väliaikaisesti muutoksilta. Pekingin olympialaisten aikana elokuussa 2008 Colbert Reportissa näytettiin parodia 50-luvun amerikkalaisista kommunismia parjaavista elokuvista. Mustavalkoisessa esityksessä palattiin vuoden 1952 Helsingin olympialaisiin, ja isäntämaa Suomea luonnehdittiin nousevaksi supervallaksi, joka uhkaa maailmanrauhaa."The 1952 Helsinki Games - The Reindeer Roars" Colbert pilkkasi Suomea myös elokuussa 2010 esitetyssä jaksossa. Suomi oli listattu maailman parhaaksi maaksi yhdysvaltalaisessa Newsweek-lehdessä, ja USA:n sijoitus oli vasta 11. Colbert kommentoi: "Onko tämä vitsi? Maan vaakunassakin leijona puukottaa itseään päähän koska asuu Suomessa!"Amerikkalaiskoomikko pilkkaa "maailman ykkösmaa" Suomea - katso hauska video! Ilta-Sanomat The Colbert Reportin viimeinen jakso esitettiin Yhdysvalloissa joulukuussa 2014. ==Lähteet== ==Aiheesta muualla== *Colbert Nation.com Luokka:2000-vuosikymmenen yhdysvaltalaiset keskusteluohjelmat Luokka:2000-vuosikymmenen yhdysvaltalaiset komediasarjat Luokka:2010-luvun yhdysvaltalaiset keskusteluohjelmat Luokka:2010-luvun yhdysvaltalaiset komediasarjat Luokka:Satiirisarjat Luokka:Primetime Emmy -palkitut ohjelmat
Pälvisilsa

Pälvisilsa (ihmislääketieteessä myös Tinea capitis) on ihon zoonoosi sieni- infektiosairaus. ==Eläimillä== Eläimillä pälvisilsaa aiheuttaa Trichophyton verrucosum -sieni. Pälvisilsaa esiintyy pääasiassa naudoilla mutta myös muilla koti- ja lemmikkieläinlajeilla maailmanlaajuisesti. Eläimillä pälvisilsa ilmenee pyöreinä ja karvattomina läikkinä, jotka suurenevat ajan myötä. Läikkiä esiintyy erityisesti päässä ja kaulalla. Oireet esiintyvät voimakkaimpina nuorilla eläimillä. Pälvisilsa ei aiheuta kutinaa, mutta oireileviin kohtiin voi kehittyä kutiavia sekundaaritauteja. Eläinten pälvisilsaa hoidetaan lääkepesuaineilla. ==Ihmisillä== Ihmisillä pälvisilsaa (Tinea capitis) aiheuttavat useat eri sienilajit. Sitä esiintyy yleisimmin lapsilla. Ihmisen pälvisilsa aiheuttaa hilsettä ja punoitusta päänahkaan ja sieni-infektioon voi liittyä sekundaarinen bakteeri-infektio. Ihmisen pälvisilsaa hoidetaan sienilääkkeillä ja mahdollisesti antibiooteilla. == Itäminen, leviäminen, ennaltaehkäisy == Pälvisilsan itämisaika on kolmesta kuuteen viikkoa. Pälvisilsa leviää sekä suorana että epäsuorana kosketustartuntana ja suljetuissa tiloissa jopa ilmassa pölyn mukana. Sieni- itiöt voivat säilyä ihanteellisissa olosuhteissa (alle 10 °C lämpötila, kuivassa) jopa kymmenen vuotta. Nauta voi levittää tautia useita kuukausia oireiden häviämisen jälkeen. Terve ja tautia vastaan rokotettu eläin voi levittää itiöitä karvoissaan ja eläintilalla tauti voi puhjeta pitkänkin ajan jälkeen uudestaan. Eläimille on kehitetty pälvisilsarokote, joka sarjassa annettuna antaa elinikäisen immuniteetin tautia vastaan. ==Lähteet== Luokka:Zoonoosit Luokka:Ihotaudit en:Ringworm
Roland Stoltz (1931 syntynyt jääkiekkoilija)

Frank Roland Stoltz (1. elokuuta 1931 – 19. helmikuuta 2001) oli ruotsalainen jääkiekkoilija, joka edusti Ruotsin jääkiekkomaajoukkuetta 218 kertaa. Hänen pääsarjauransa kesti 1949–1970 ja sen kuluessa hänen seurojaan Ruotsissa olivat Atlas Diesels IF ja Djurgårdens IF. Aktiiviuransa jälkeen hän toimi kiekkokommentaattorina. 1950- ja 1960-lukujen johtaviin ruotsalaispelaajiin lukeutuva Roland Stoltz oli tunnettu puolustajaparista, jonka toinen osapuoli oli Lasse Björn. Hänen vahvuuksiaan olivat kehittynyt pelisilmä ja korkeatasoinen taktinen osaaminen. Djurgårdens IF on jäädyttänyt Stoltzin pelinumeron 2. Roland Stoltz kuoli syöpään. == Saavutuksia ja palkintoja == * jääkiekon MM-kisat: ** kultaa 1957 ja 1962 ** hopeaa 1963 ja 1967 ** pronssia 1958 ja 1965 * olympiakisat: hopeaa 1964 * Guldpucken 1959 == Lähteet == == Aiheesta muualla == *Profile at legends of hockey.net * Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Jääkiekon maailmanmestarit Luokka:Vuonna 1931 syntyneet Luokka:Vuonna 2001 kuolleet
Salawat Julajev

Salawat Julajev (, ; 16. kesäkuuta 1754 – 8. lokakuuta 1800) oli baškiirien kansallissankari ja runoilija, yksi Venäjän vuosien 1773–1775 talonpoikaissodan johtajista ja Jemeljan Pugatšovin taistelutoveri. Salawat Julajev syntyi kunnanvanhimman perheeseen nykyisen Baškortostanin Salawatin piirin Tekejevon kylässä. Hänen isänsä Julai Aznalin oli osallistunut baškiirien kapinaan vuosina 1735–1740. Lokakuussa 1773 Salawat kutsuttiin taistelemaan hallituksen puolella Pugatšovia vastaan, mutta Sterlitamakin sotajoukon kanssa hän siirtyi Orenburgia piirittäneiden kapinallisten puolelle. Pugatšov antoi Salawatille everstin arvon. Baškiriassa hän keräsi 10 000 miehen armeijan, joka taisteli menestyksekkäästi Krasnoufimskin ja Kungurin seuduilla. Touko–kesäkuussa Salawat toimi yhdessä Pugatšovin joukkojen kanssa osoittautuen taitavaksi sotapäälliköksi. Hän jatkoi kapinaa vielä Pugatšovin vangitsemisen jälkeen, mutta marraskuussa 1774 jäi vangiksi Medjašin kylän luona. Salawat vietiin ensin Ufaan ja sitten Moskovaan, jossa hänet isänsä kanssa tuomittiin vuonna 1775 raipparangaistukseen ja ikuiseen pakkotyöhön Rogervikin (nykyisen Paldiskin) linnoitukseen. Salawatin runot kehottavat kansaa taisteluun riistäjiä vastaan, ylistävät kotiseudun kauneutta ja romanttista rakkautta. Hänen teoksensa ovat säilyneet suullisena kansanperinteenä. Salawat Julajevin mukaan on nimetty Salavatin kaupunki Baškortostanissa. Tasavallan kirjallisuuden ja taiteen valtionpalkinto kantaa hänen nimeään. Hän on suosittu kirjallisuuden ja kuvataiteen aihe. Hänen hahmonsa esiintyy myös Baškortostanin vaakunassa. ==Lähteet== Luokka:Venäläiset runoilijat Luokka:Baškortostanilaiset henkilöt Luokka:Vuonna 1754 syntyneet Luokka:Vuonna 1800 kuolleet
Denis Platonov

Denis Aleksandrovitš Platonov (, s. 6. marraskuuta 1981 Saratov, Venäjän SFNT, Neuvostoliitto) venäläinen jääkiekkoilija. Platonov edustaa KHL-seura Metallurg Magnitogorskia. ==Pelaajaura== Platonovin ura alkoi Kristall Saratovissa Venäjän toiseksi korkeimmalla sarjatasolla Vysšaja Ligassa vuonna 1999. Nashville Predators varasi Denis Platonovin vuoden 2001 varaustilaisuudessa kolmannella kierroksella, vuorolla 75. Vuonna 2002 Platanov siirtyi Venäjän superliigaan Ak Bars Kazaniin. Platonovilla on kolme AHL-ottelua Milwaukee Admiralsista vuodelta 2003, muuten kausi kului Kazanissa. Kesken kauden 2004–2005 Platonov siirtyi Kazanista Neftehimik Nižnekamskiin. Kaudeksi 2005–2006 Platonov siirtyi Metallurg Magnitogorskiin, jossa hän oli voittamassa niin Venäjän mestaruutta vuonna 2007 kuin Euroopan seurajoukkueiden mestaruutta vuonna 2008. Kaudeksi 2011–2012 Platonov siirtyi Avangard Omskiin, josta hän vaihtoi kuitenkin kesken kauden saman sarjan Salavat Julajev Ufaan. Syksyllä 2012 Platonov palasi Magnitogorskiin. ==Lähteet== * * * Luokka:Venäläiset jääkiekkoilijat Luokka:Nashville Predatorsin varaamat pelaajat Luokka:Vuonna 1981 syntyneet Luokka:Elävät henkilöt
Ready at Dawn

Ready at Dawn on yhdysvaltalainen videopelien valmistaja, jonka kotipaikka on Irvine Kaliforniassa. Yhtiö on perustettu 2003. == Pelit == * Daxter (2006) * Okami (2006) * God of War: Chains of Olympus (2008) * God of War: Ghost of Sparta (2010) * God of War: Origins Collection (2011) * The Order: 1886 (2015) * Deformers (2017) * Lone Echo (2017) * Echo Arena (2017) * Echo Combat (2018) == Aiheesta muualla == *Ready at Dawn *New Info on Daxter and an Interview with President Didier Malenfant Luokka:Yhdysvaltalaiset videopeliyritykset
Shenae Grimes

Shenae Sonya Grimes (s. 24. lokakuuta 1989 Toronto, Ontario) on kanadalainen näyttelijä. Hän on tunnettu parhaiten roolistaan Annie Wilsonina nuorten sarjassa 90210. Grimes sai huomiota ensimmäistä kertaa kotimaassaan näytellessään vierailevana näyttelijänä sarjassa Naturally, Sadie. Hän on isänsä puolelta irlantilainen ja äitinsä puolelta italialainen. == Ura == Grimesin uran alkutaipaleelta tunnetaan parhaiten hänen roolisuorituksensa Teressa Greenina, pahoin järkyttyneenä tyttönä sarjassa Coronation Street. Vuonna 2006 Grimes sai pääroolin nuorten sarjassa Degrassi: The Next Generation. Vuonna 2008 hänet valittiin päärooliin Annie Wilsoniksi nuorten sarjaan 90210. Samana vuonna hän näytteli Ashley Tisdalen rinnalla sivuroolissa elokuvassa Picture This, ja JoJon rinnalla elokuvassa True Confessions of a Hollywood Starlet. Grimes palasi Degrassin 8. tuotantokaudelle, mutta hänen roolinsa on vieraileva 90210-sarjan kiireistä johtuen. == Filmografia == === Elokuvat === * Shania: A Life in Eight Albums (2005 – 13–16-vuotias Shania Twain) * True Confessions on Hollywood Starlet (2008 – Marissa Dahl) * Picture This (2008 – Cayenne Cayenne) * The Cross Roads (2008 – Bridget) * Dead Like Me: Life After Death (2009 – Jennifer Hardick) * Scream 4 (2011 – Trudie) === Televisiosarjat === * Degrassi: The Next Generation (2004– – Darcy Edwards) * The Power Striker (2005 – Alexa Watson) * Kevin Hill (2005 – Katie Lassman) * Naturally, Sadie (2005–2007 – Arden Alcott) * 72 Hours: True Crime (2006 – teinityttö) * 90210 (2008– – Annie Wilson) == Aiheesta muualla == Luokka:Kanadalaiset televisionäyttelijät Luokka:Vuonna 1989 syntyneet Luokka:Elävät henkilöt
Hupputasku

Hupputasku (Oenanthe monacha) on isokokoinen kivitaskun sukulainen. == Koko ja ulkonäkö == Linnun pituus on noin 17,5 cm, siipien kärkiväli 29,5–30,5 cm ja paino 18–23 g. Hupputasku on selvästi suurempi kuin kivitasku. Juhlapukuisen koiraan höyhenpuku on kaksivärinen: selkä, siivet, pyrstön keskiosa, rinta, kurkku, leuka ja kyljet ovat mustat, muut osat valkoisia. Naaras alapuolelta vaalean kermanvärinen, siivet tummanruskeat, selkä ja pää hiekanruskeat, yläperä valkoinen ja vaaleassa pyrstössä on tumma kärki ja keskusta. == Esiintyminen == Hupputasku elää Afrikan koilliskolkassa Egyptissä, Sudanissa ja Djiboutissa, sekä Aasian puolella Lähi-idässä, Arabian niemimaalla ja paikoin Pakistaniin ja Intian länsilaidalle asti. Kaikkialla sen esiintymisessä on laajoja aukkoja. Laji on paikkalintu, eikä sitä ei ole tavattu Suomessa. == Elinympäristö == Hupputaskun elinympäristöä ovat kuivat ja kuumat rotkot, laaksot ja kalliot. Paikoin se elää ihmisasutuksen seuralaisena aavikoiden kylissä ja kaupungeissa. == Lisääntyminen == Hupputaskun reviiri on suuri ja se puolustaa sitä muita hyönteissyöjälintuja vastaan. Pesintä tunnetaan varsin huonosti. Yksi pesä sijaitsi töyräässä syvällä onkalossa, toisinaan se on rakennuksen kolossa. == Ravinto == Laji on pääasiassa hyönteissyöjä, jolle kelpaavat myös muut selkärangattomat ja vähäisessä määrin siemenet. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === == Aiheesta muualla == * Arkive (kuvia) *ITIS: Oenanthe monacha Luokka:Kivitaskut
Bernard Laidebeur

Bernard Laidebeur (11. heinäkuuta 1942 Pariisi, Ranska – 21. huhtikuuta 1991) oli ranskalainen pikajuoksija ja olympiamitalisti. Laidebeur saavutti 4 × 100 metrin viestijuoksussa pronssia Tokion 1964 olympialaisissa ajalla 39,3 s. Lisäksi hän karsiutui 100 metrin juoksun puolivälierissä ajalla 10,5 s. Hän kuului Ranskan pikaviestijoukkueeseen, joka juoksi kotimaassaan kesällä 1964 Euroopan ennätykset 39,3 ja 39,2 s. Hän voitti 100 metrillä Ranskan mestaruuden vuonna 1964. == Henkilökohtaiset ennätykset == * 100 metriä: 10,3 s (1963), sähköajanotolla 10,42 s (1964) * 200 metriä: 21,4 s (1963) == Lähteet == * * === Viitteet === Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1942 syntyneet Luokka:Vuonna 1991 kuolleet
Ainavihanta

Ainavihanta (myös ikivihreä tai ainavihreä) tarkoittaa kasvitieteessä kasvia, jolla on lehtiä ympäri vuoden. Ainavihantien kasvien vastakohtana ovat kesävihannat kasvit. Ainavihantia kasveja ovat muun muassa useimmat trooppisten sademetsien kasvit, jotka uusivat lehtiään vähitellen ympäri vuoden, sekä viileämmässä ilmastossa monet havupuut. Havupuiden lehdet eli neulaset ovat sopeutuneet kestämään osan ajan vuodesta epäedullisia jaksoja, koska ne ovat pienipinta-alaisia ja pihkaisia. Puut hyötyvät siitä siten, että niillä ei mene aikaa eikä energiaa neulasten kasvattamiseen joka vuosi, vaan ne pääsevät yhteyttämään varhain keväällä heti roudan sulamisen jälkeen. == Lähteet == Luokka:Kasvifysiologia Luokka:Kasviekologia
Deltat

Deltat on Olarin Voimistelijoiden voimistelujoukkue, joka voitti joukkuevoimistelun maailmanmestaruuden vuosina 2008 ja 2009. Deltat-joukkueen voimistelijat vuoden 2009 MM-joukkueessa olivat Venla Haverinen, Ida Henritius, Elina Ikonen, Anni Lehtonen, Eeva-Leena Niemelä, Outi Saari, Iida Taari, Mila Tanttu ja Johanna Vikkula. Vuoden 2008 MM-joukkueessa voimistelivat Venla Haverinen, Ida Henritius, Anna-Liisa Kupiainen, Anni Lehtonen, Anni Lindström, Julia Salonen, Iida Taari, Mila Tanttu, Paula Thesleff ja Veera Vilo. Joukkuetta on vuodesta 2004 valmentanut Anneli Laine- Näätänen ja koreografina toimii Antton Laine. Deltat voitti vuonna 2008 joukkuevoimistelun naisten maailmanmestaruuden sekä syksyllä 2007 ja keväällä 2008 naisten SM-kultaa. Vuonna 2005 Deltat voitti joukkuevoimistelun junioreiden MM-kultaa. Maailmancupin kilpailuissa joukkueen kokonaissijoitus oli viides vuonna 2006 ja kolmas vuonna 2007. Vuonna 2008 Deltat voitti kaksi maailmancupin osakilpailua sekä kokonaiskilpailun. 2009 Deltat saavuttivat maailmanmestaruuden lisäksi maailmancupin kakkostilan. Vuonna 2009 Deltat eivät hävinneet yhtään kilpailua. Saavutuksia vuodelta 2007: * Maailmancupin kokonaiskilpailun pronssia * MM-kisojen 4. sija * Suomen mestaruus * Suomen Cup –mestaruus * Czech Open – kilpailu, Praha hopeaa * Maailmancup II, Graz pronssia * Svoli Games pronssia Saavutuksia vuodelta 2008: * MM-kultaa * Maailmancupin kokonaiskilpailun voitto * Suomen mestaruus (naiset) * Maailmancup II, Praha voitto * Maailmancup III, Cartagena voitto == Lähteet == Luokka:Joukkuevoimistelu Luokka:Suomalaiset voimisteluseurat
Paul Genevay

Paul Louis Marcel Genevay (21. tammikuuta 1939 La Côte-St-André, Isère, Ranska – 11. maaliskuuta 2022) oli ranskalainen pikajuoksija ja olympiamitalisti. Genevay saavutti 4 × 100 metrin viestijuoksussa pronssia Tokion 1964 olympialaisissa ajalla 39,3 s. Lisäksi hän karsiutui 200 metrin juoksun välierissä ajalla 20,9 s. Neljä vuotta aiemmin Rooman 1960 olympialaisissa hän myös karsiutui 200 metrin välierissä ajalla 21,0 s ja kuului viestijoukkueeseen, joka hylättiin alkuerissä. Belgradin EM-kilpailuissa 1962 hän karsiutui 200 metrin neljännesvälierissä ajalla 21,7 s; alkuerissä hän oli juossut ajan 21,1 s. Genevay kuului Ranskan pikaviestijoukkueeseen, joka juoksi Annecyssa heinäkuussa 1964 Euroopan ennätyksen 39,2 s. Vuonna 1961 hän teki harvemmin juostussa 4 × 200 metrin viestissä Euroopan ennätyksen 1.23,9. Hän voitti 200 metrillä Ranskan mestaruuden vuonna 1960. ==Henkilökohtaiset ennätykset== * 100 metriä: 10,3 s (1966), sähköajanotolla 10,57 s (1964) * 200 metriä: 20,9 s (1959), sähköajanotolla 21,00 s (1964) ==Lähteet== * * Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1939 syntyneet Luokka:Vuonna 2022 kuolleet
Histoni H2A

Histoni H2A on yksi nukleosomin kahdeksasta osaproteiinista. Nukleosomi osa kromosomin DNA:n pakkausmekanismia. Sen aminohapposarjan pituus on noin 119–125http://www.informapharmascience.com/doi/pdf/10.3109/10409238609083735?cookieSet=1 . Eri lajien H2A:t eroavat toisistaan jonkin verran, ja samalla lajilla on myös erilaisia histoni H2A:n alatyyppejähttp://www.informapharmascience.com/doi/pdf/10.3109/10409238609083735?cookieSet=1 , 20, Issue 2 201 HISTONES AND THEIR MODIFICATIONS Authors: Roy S. Wu Henryk T. Panusz Christopher L. Hatch William M. Bonner. == Ihmisen geenit == Histoni H4 on ihmisen geeneissä H2AFB1, H2AFB2, H2AFB3, H2AFJ, H2AFV, H2AFX, H2AFY, H2AFY2 ja H2AFZ. == Katso myös == *Histoni == Lähteet == == Aiheesta muualla == Luokka:Proteiinit de:Histon H2B zh:組織蛋白H2A
Laajalahden koulu

Laajalahden koulu on Espoon Laajalahdessa sijaitseva alakoulu. Koulu perustettiin 1950-luvulla. Peruskoulu-uudistuksen yhteydessä vuonna 1977 Laajalahden kansakoulu muutettiin peruskoulun ala-asteeksi. Koulussa on luokat 1-6 ja erityisluokkia, ja noin 300 oppilasta. Suomen entinen pääministeri Matti Vanhanen kävi Laajalahden kansakoulua kaksi ensimmäistä luokkaa. Vuonna 1952 valmistuneen koulurakennuksen ja opettaja-asuntolan on suunnitellut arkkitehti Toivo Pelli. Vuonna 2017 tehdyssä Espoon koulurakennusten inventoinnissa sen todetaan olevan rakennustaiteellisesti arvokas, ajalleen tyypillinen moderni koulu, jossa on onnistunut mittakaava ja eleettömän juhlavasti toteutettu liikunta-juhlasali. Myöhemmin tehtyä laajennusosaa ei pidetä kovin onnistuneena. 2020-luvulla Laajalahden koulu remontoitiin ja sitä laajennettiin merkittävästi. Oppilaat pääsivät muuttamaan uuteen kouluun syksyllä 2023. Koska uudessa koulussa on alkuun tilaa, muuttaa osa Sunan koulusta evakkoon Laajalahteen muutamaksi vuodeksi. ==Lähteet== ==Aiheesta muualla== * Espoo.fi: Laajalahden koulu * Hagerlund.net: Espoon koulut: Laajalahden koulu Luokka:Espoon peruskoulut Luokka:Laajalahti (Espoo)
Krasnoufimsk

Krasnoufimsk () on kaupunki Sverdlovskin alueella Venäjällä. Se sijaitsee Ufajoen varrella 224 kilometriä Jekaterinburgista länteen. Kaupunki on Krasnoufimskin piirin keskus. Sen kautta kulkee Kazanin ja Jekaterinburgin välinen rautatie (Krasnoufimskin asema). Asukkaita on 40 900 henkeä (vuonna 2007). Vuonna 1736 paikalle rakennettiin linnoitus, jota Jemeljan Pugatšovin joukot piirittivät vuonna 1774 liikkuessaan kohti Kazania. Vuonna 1781 perustettiin Permin lääniin kuulunut Krasnoufimskin kaupunki. Nykyään se on maatalousalueen keskus, jossa on mm. puunjalostus-, elintarvike- ja rakennustarviketeollisuutta. ==Lähteet== * ==Aiheesta muualla== * Krasnoufimskin kaupungin sivusto Luokka:Sverdlovskin alueen kaupungit
Jessica Stroup

Jessica Stroup (s. 23. lokakuuta 1986 Anderson, Etelä-Carolina, Yhdysvallat) on yhdysvaltalainen näyttelijä ja malli. Hänet tunnetaan parhaiten roolistaan Erin Silverina nuortensarjassa 90210. ==Yksityiselämä== Stroup syntyi 23. lokakuuta 1986 Etelä-Carolinassa, mutta kasvoi Charlottessa, Pohjois- Carolinassa. Hänen äitinsä, entinen Miss Pohjois-Carolina, toivoi, että Jessicasta tulisi malli. Hänellä on myös isoveli nimeltään Dave Stroup. Stroup valmistui Providence High Schoolista 2004. Kun Stroup oli 17-vuotias, hän sai stipendin Georgian yliopistoon, mutta hylkäsi sen näyttelijäuratoiveiden takia. Stroup muuttikin pian työn perässä Los Angelesiin, missä hän asuu nykyään. Hän seurusteli 90210-sarjan kollegansa Dustin Milliganin kanssa. Stroupin ystäväpiiriin kuuluvat muun muassa Torrey DeVitto ja Brittany Snow. ==Ura== Stroupin malliura alkoi 15-vuotiaana ja näyttelijänura 18-vuotiaana. Malliuransa aikana hän kiinnostui näyttelemisestä. Hänen ensimmäinen työnsä oli vieraileva rooli Nickelodeonin nuortensarjassa Unfabulous. Vuonna 2005 Stroup debytoi sivuroolissa CBS:n televisioelokuvassa Vampire Bats, jonka pääosaa näytteli Lucy Lawless. Kaksi vuotta myöhemmin hän sai pienen roolin elokuvasta Luuseriopisto ja oli ensimmäistä kertaa päärooleissa elokuvassa The Hills Have Eyes 2. Vuonna 2008 Stroup sai todellisen läpimurtoroolinsa nuortensarjassa 90210. Samana vuonna hän näytteli ystävänsä Brittany Snow’n rinnalla elokuvassa Prom Night. Stroup on vieraillut monissa televisiosarjoissa, kuten Greyn anatomia, October Road, Reaper ja True Blood, sekä esiintynyt lukuisissa televisiomainoksissa. Vuonna 2009 Stroup nähtiin muun muassa elokuvassa Homecoming, jonka pääosaa esittää Mischa Barton. ==Aiheesta muualla== Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1986 syntyneet Luokka:Elävät henkilöt
Julkvisti

Julkvisti oli vuonna 2002 Subtv:llä pyörinyt visailu. Ohjelman juontajana toimi Lauri Salovaara ja yhtenä vakiojäsenenä Pizza Pekkarinen. Visassa mitattiin kilpailijoiden tiedot julkkiksista. Kysymyksiä tehtiin niin avioliitoista, eroista, tappeluista, rikoksista, tuomioista, juoruista, lapsista, kuin oikeustaisteluistakin. ==Katso myös== * Luettelo suomalaisista visailuohjelmista Luokka:Visailuohjelmat
Augustinus Canterburylainen

Augustinus Canterburylainen (, k. 604) oli benediktiinimunkki, joka vihittiin vuonna 597 ensimmäiseksi Canterburyn arkkipiispaksi. Häntä pidetään Englannin kirkon perustajana. Paavi Gregorius I päätti vuonna 596 lähettää lähetyssaarnaajia Britannian anglosaksien luo. Valtaosa Britannian pääosin kelttiläisistä asukkaista oli ollut kristittyjä jo 200-luvulta asti, mutta mantereelta tulleet anglosaksit olivat valloittaneet Britannian 400-luvulla, ajaneet keltit Walesiin ja Cornwalliin ja tuhonneet kristinuskon merkit. Sen vuoksi evankeliumin julistaminen piti aloittaa Länsi-Englannissa lähes alusta. Paavi valitsi lähetyssaarnaajiksi neljäkymmentä munkkia ja heidän johtajakseen pappismunkki Augustinuksen, joka toimi paavin Roomaan Caeliuksen kukkulalle perustamassa Pyhän Andreaksen luostarissa. Ensimmäiseksi kohteeksi valittiin Kentin kuningaskunnan kuningas Ethelbert, koska Kent sijaitsi lähimpänä Gallian kristillisiä kuningaskuntia, joista hänen vaimonsa, kuningas Karibert I:n tytär Bertha, oli kotoisin. Ethelbert ei suostunut heti kääntymään kristityksi, mutta toivotti Augustinuksen ja hänen seuranaan olleet munkit tervetulleiksi ja lahjoitti heille maata Kentin pääkaupungin Canterburyn itäpuolelta, aivan kaupunginmuurin ulkopuolelta. Lähetyssaarnaajat perustivat luostarin lähelle vanhaa Pyhän Martin kirkkoa, jossa kuningatar Berhalla oli tapana rukoilla. Arlesin arkkipiispa pyhä Virgilius vihki Augustinuksen piispaksi 5. maaliskuuta 597. Paavi Gregorius lähetti Englantiin kaksitoista lähetystyöntekijää lisää ja heidän mukanaan palliumin merkiksi siitä, että Augustinus johti koko Englannin kirkkoa. Lisäksi paavi lähetti pyhiä reliikkejä ja kirkkoesineitä. Englannin pakanallisia temppeleitä ei tuhottu, vaan ne puhdistettiin ja pyhitettiin kristillisiksi kirkoiksi, ja pakanalliset juhlapäivät korvattiin kirkollisilla juhlilla. Näin anglosaksien oli helpompi hyväksyä uusi usko. Augustinus perusti Englannin arkkipiispanistuimen Canterburyyn sekä Lontoon ja Rochesterin piispan virat. Augustinus kuoli 26. toukokuuta vuonna 604 ja julistettiin pian pyhimykseksi. == Lähteet == Luokka:Canterburyn arkkipiispat Luokka:Brittiläiset pyhimykset Luokka:Benediktiinit Luokka:500-luvulla syntyneet Luokka:Vuonna 604 kuolleet